     วันนี้จะพามาเติมความหวานให้กับร่างกาย โดยพามาร้านอาหารชื่อดัง ที่มีชื่อเสียงเรื่องคุณภาพเค้กมากๆ นั่นคือที่ Sugar roomนั่นเอง โดยร้านจะตั้งอยู่กับตรงข้ามตึกคอมอุดร ริมถนนอุดรดุษฏี เป็นเจ้าของเดียวกับร้านราชาบะหมี่ สามารถสั่งทั้งของคาวและหวานมาทานด้วยกันได้ ร้านเปิดทุกวัน เวลา 11.00 – 22.30 น. ถ้าเป็นวันหยุดลูกค้าจะเยอะหน่อย บางครั้งโต๊ะภายในห้องแอร์จะเต็มได้ แต่สามารถนั่งโซนด้านนอกที่เป็นร้านราชาบะหมี่ได้
     บรรยากาศภายในร้านตกแต่งแบบวินเทจ บรรยากาศดูสบายๆ แอร์เย็นดี มี wifi ให้เล่น เร็วพอสมควร สามารถนั่งชิลล์ๆ ได้ยาวทั้งวัน แต่โดยรวมภายในร้านไม่ใหญ่มากนัก ถ้าแขกเต็มจะดูแน่นๆไปซักหน่อย
     เมนูขนมเค้กมีมากมาย ส่วนราคาก็อาจสูงหน่อย ตามคุณภาพ แต่รับรองว่าคุณภาพเกินราคา โดยที่ร้าน sugar room จะมีชื่อเสียงเรื่องเครปเค้กมาก ซึ่งแอดมินก็ทานบ่อยมากแต่ไม่ได้เก็บภาพมาฝาก ยืนยันความอร่อยจริงๆ

1.วันนี้จึงขอจัดมาเป็น Black Forest เนื้อเค้กนุ่ม ชอบตรงที่สอดใส้เชอรี่มาด้วย ทำให้มีความหวานอมเปรี้ยวเล็กๆของเชอรี่ ทำให้เค้กชิ้นนี้อร่อยมาก ไม่เลี่ยนเลย
2.ไอศครีมวนิลลากับแพนเค้ก ขอบอกว่าอร่อยจริงๆเลย ฟินมาก แป้งแพนเค้กจะกรอบนอก นุ่มใน จะร้อนๆอยู่ ทานกับไอศครีมเย็นๆ มันทำให้เข้ากันได้อย่างดี แถมกินแล้วอิ่มด้วย อร่อยแบบไม่ต้องกลัวอ้วนเลย ถึงจะอ้วนก็คุ้มล่ะงานนี้
3.ช็อกโกแลตปั่น ปั่นแบบสมูทตี้ รสชาติเข้มข้นมาก
4.caramel macchiato เย็น แบบว่าอร่อยกลมกล่อมมาก หวานพอดี
     การเดินทางมายังร้าน sugar room ขับรถมาตามถนนอุดรดุษฎี มุ่งหน้าไปทางหอนาฬิกาอุดรธานี โดยร้านจะเป็นเจ้าของเดียวกับร้านราชาบะหมี่ และร้านอยู่ตรงข้ามตึกคอมอุดร(Landmark) สามารถจอดรถตึกคอมและเดินมาที่ร้านได้ หรือไม่ก็จอดรถริมถนนข้างทาง ซึ่งที่จอดจะหายากหน่อย